### Beslutning

Godkendt.

### Sagsfremstilling

## Resume og sagens baggrund

Administrationen præsenterer hermed et skitseprojekt for anlægsprojektet "Etablering af en cykelstiforbindelse mellem [adresse] og Føllenslev". En godkendelse af skitseprojektet forudsættes, for at næste fase, herunder detailprojektering, kan igangsættes.

## Indstillinger

Chefen for Vej, Ejendom og Affald indstiller, at skitseprojektet for cykelstiforbindelsen mellem [adresse] og Føllenslev godkendes.

## Behandling

Teknik- og Miljøudvalget.

## Sagsfremstilling

I anlægsprojektet for etablering af en cykelstiforbindelsen mellem [adresse] og Føllenslev har administrationen indgået kontrakt med Rambøll i forbindelse med udbud af totalrådgivning af opgaven. På baggrund af dette har rådgiveren over de seneste måneder skitseret en linjeføring mellem [adresse] og Føllenslev på den vestlige side af [adresse].

Skitseprojektet fremlægges hermed for Teknik- og Miljøudvalget med henblik på en godkendelse således, at næste fase kan igangsættes, herunder detailprojektering og planlægning af opkøb af arealer.

Teknik- og Miljøudvalget vil næste gang blive inddraget, når planlægningen af arealerhvervelsen er færdig. Teknik- og Miljøudvalget vil herefter skulle godkende den endelige ekspropriationsplan, hvori det fastsættes, hvilke matrikler, der berøres, og hvor stort et areal, der skal opkøbes.

På baggrund af skitseprojektet vil der blive arrangeret et borgermøde i lokalområdet i januar 2023. Tanken er på mødet at præsentere skitseprojektet for lokale og interessenter.

## Økonomiske konsekvenser

Der er for anlægsprojektet afsat et totalt rådighedsbeløb på 16,271.000 kr. fra 2021-2023. Ved en godkendelse af skitseprojektet forløber projektet planmæssigt, og økonomien forventes fortsat at kunne holdes inden for de fastsatte rammer.